Teater NO99

**Teater NO99** oli teater Tallinnas aadressil Sakala 3. See tegutses riigi sihtasutusena ärinimega **sihtasutus Teater NO99** aastatel 2005–2019. Teatri repertuaari planeerimisega alustati aga juba 2004.aastal. 

Teatri esimene lavastus oli 2005. aasta veebruaris lavale toodud "Vahel on tunne, et elu saab otsa ja armastust polnudki", mis põhines jaapani kirjaniku Yukio Mishima tekstidel. Teater andis Eestis viimase etenduse 8.novembril 2018. aastal, Teater NO99 viimaseks lavastuseks jäi NO30 "Kihnu Jõnn."

Teater NO99 nimi tekkis mitme inimese ettepanekust, teatritegijate sooviks oli "teatri pidevalt muutuvat loomust" väljendada ja iga lavastuse olulisust näidata. Teatri nimes numbrite vähenemine oli inspireeritud Hasso Krulli esseest. Täpsemalt vähenes teatri nimes peituv number iga lavastusega ühe võrra nulli poole. 

Teater andis oma lõpetamisest teada 31.oktoobril 2018. aastal. Pärast mida ilmusid mitu artiklit, mis arutlesid teatri lõpetamise võimalike põhjuste üle. Samuti avaldati tekste, kus inimesed väljendasid kurbust teatri sulgemise pärast.

Teatri direktor- kunstiline juht oli kuni 2016. aastani Tiit Ojasoo, peakunstnik oli Ene-Liis Semper, kellest sai pärast Ojasoo tagasiastumist ka teatri loominguline juht. 

2020. aasta sügisest on 27 NO99 lavastust vaadatavad Rahvusarhiivi veebis. Täpsemalt saab paljusid Teater NO99 lavastusi vaadata Rahvusarhiivi Meediateegist.

2025.aastal ilmus Tartu Ülikooli Kirjastuselt raamat "Teater NO99: kokkuvõte", mille koostaja ja toimetaja on Anneli Saro. Teose eesmärk on "kaardistada Teatri NO99 tegevust võimalikult süsteemselt, laialdaselt ja mitmest perspektiivist." Teosest leiab mitu artiklit, mis käsitlevad teatrit erinevate nurkade alt. Raamatu "Teater NO99: kokkuvõte" autoriteks on Anneli Saro, Luule Epner, Riina Oruaas, Karin Allik, Eva-Liisa Linder, Madli Pesti, Hedi-Liis Toome ja Aare Pilv. Raamatu loojad Anneli Saro, Eva-Liisa Linder ja Luule Epner osalesid vestluses Andrei Liimetsaga. Epneri meelest tõi Teater NO99 Eestisse postdramaatilise teatri strateegiad. Samuti sõnastab Luule Epner vestluses põhimõtte, mille järgi NO99 teatrit tegi: "Taheti teha kogu aeg midagi uut, mitte korrata vana, mitte jääda pidama isegi õnnestunud mudeli juurde."

Eva-Liisa Linder analüüsib teoses "Teater NO99: kokkuvõte" ilmunud artiklis, kuidas Teater NO99 Eesti poliitikamaastikku mõjutas. Linder kirjutab: "NO99 näitas, et teater ei tee vaid nalja, narratiive ja romantikat. Teater saab edendada demokraatiat, anda kodanikele eeskuju ja julgust ühiskonnas osalemiseks, muuta poliitikat ausamaks ja läbipaistvamaks /---/ Teater saab midagi ära teha."

Teater NO99 oli Teenusmajanduse Koja liige. 

## Lavastused
* NO99 "Vahel on tunne, et elu saab otsa ja armastust polnudki" (Mishima/Semper/Ojasoo)
* NO98 "Inimese teekond" (Bunyan/Anne Türnpu)
* NO97 "Padjamees" (McDonagh/Ojasoo/Semper)
* NO96 "Seitse samuraid" (Kurosawa/Ojasoo/Semper)
* NO95 "Kirsiaed" (Tšehhov/Aleksander Pepeljajev)
* NO94 "Kaks päikest" (Muinasjutud/Andres Noormets)
* NO93 "Nafta!" (Ojasoo/Semper)
* NO92 "Stalker" (Tarkovski/Sebastian Hartmann/Peter Schubert)
* NO91 "Kuningas Ubu" (Jarry/Ojasoo/Semper)
* NO90 "Hirvekütt" (Cimino/Ojasoo/Semper)
* NO89 "Totu Kuul" (Nossov/Jancis/Ojasoo)
* NO88 "GEP" (Ojasoo/Semper)
* NO87 "Kommunisti surm" (Hendrik Toompere jr / Semper)
* NO86 "Perikles" (Shakespeare/Ojasoo/Semper)
* NO85 "Rambo" (Morrell/Kristjan Sarv)
* NO84 "Macbeth" (Shakespeare/Türnpu/Jaan Tooming)
* NO83 "Kuidas seletada pilte surnud jänesele" (Ojasoo/Semper)
* NO82 "Pea vahetus" (Uku Uusberg)
* NO81 "Startup" (Mart Kase)
* NO81,5 "Runolaulud" 
* NO80 "Onu Tomi onnike" (Harriet Beecher-Stowe / Ojasoo / Semper)
* NO80,5 "Kuus reisijat"
* NO79 "Margarita ja Meister" (Mihhail Bulgakov / Pepeljajev)
* NO78 "Kes kardab Virginia Woolfi?" (Albee/Ojasoo/Semper)
* NO77,5 "Täna õhtul Jaak Prints" (Prints/Ojasoo)
* NO77 "Praht, linn ja surm" (Fassbinder/Õunpuu)
* NO76,9 "Pecha, Kucha ja Potlatch"
* NO76,8 "200st tehakse 6500"
* NO76,6 "Lahedam on kaasa teha kui vaadata"
* NO76 "Tallinn – meie linn" (Klemets/Epner/Ojasoo)
* NO75 "Ühtne Eesti suurkogu" (Ojasoo/Semper)
* NO74 "(Untitled)" (Lagle/Eelmaa)
* NO73 "Võtame uuesti!" (Frayn/Ojasoo/Semper)
* NO72 "The Rise and Fall of Estonia" (Semper/Ojasoo)
* NO71 "Põhuteater"
* NO70,5 "Rasmus Kaljujärve aktsioon"
* NO70 "Katuselt" (Kasar/Uusberg/Tomson)
* NO69 "Three Kingdoms" (Stephens/Nübling/Semper)
* NO68 "Misery" (King/Klemets/Mändla)
* NO67 "Appi tulmukad" (Sandra Z)
* NO66 "Iphigeneia Aulises" (Euripides/Marshall)
* NO65 "Suur õgimine" (Lagle/Kõiv)
* NO64 "Lõpus on kõik õnnelikud, ja kui ei ole, siis pole see lõpp" (rass/Ojasoo)
* NO63 "Pedagoogiline poeem" (Ojasoo/Semper/XXVI lend)
* NO62 "Lindmees" (Kasar/Semper/Kaunissaare)
* NO61 "Detox" (Paškevicius/Köster/Aus)
* NO60 "Iga eht südamelöök" (Ojasoo/Semper)
* NO59,5 "Koos"
* NO59 "Samm lähemale" (Kangro/Lehmen/Kerimäe)
* NO58 "Ilona. Rosetta. Sue" (Kaurismäki/Dardenne/Kollak/Nübling/Semper)
* NO57 "Enesetapja" (Erdman/Ojasoo/Semper)
* NO56 "NO99 Kunstikool"
* NO55 "Kust tuleb tolm ja kuhu kaob raha" (Ene-Liis Semperi ja Tiit Ojasoo film)
* NO54 "Kolmapäev" (Lagle)
* NO53,5 Esimene lugemine: "Ministri viimased päevad"
* NO53 "Kadunud sõbra juhtum" (Eelmaa/Ulfsak)
* NO52,5 "Tantsulaager" (Shmidt/Agu/Soomets)
* NO52 "Muuseas: ma armastan sind" (Võigemast/Eplik/Semper/Lagle)
* NO51 "Mu naine vihastas" (Ojasoo/Semper)
* NO50 "Lenni & Kizoo" (Ringvee/Türnpu/Pedanik)
* NO49 "Tõde, mida ma olen igatsenud" (Traat/Nastavševs)
* NO48 "poh,YOLO" (Ojasoo)
* NO47 "Tüdruk, kes otsis oma vendi" (Semper)
* NO46,5 Esimene lugemine: "Savisaare kõne rahvale"
* NO46 "Savisaar"
* NO45 "Kodumaa karjed" (Prints)
* NO44 "Fantastika" (Kangro/Ilison)
* NO43 "Kõnts" (Ojasoo/Semper/trupp)
* NO42 "El Dorado: klounide hävitusretk" (Semper)
* NO41,5 Rasmus Kaljujärv: 30 aastat laval (Epner)
* NO41 "Eesti teatri aastaauhinnad" 2016 
* NO40 "Pööriöö uni" (Shakespeare/Mendelssohn/Semper/Ojasoo/Elts)
* NO39 "Ema Courage" (Brecht/Õunpuu/Dessau/Mändla)
* NO38 "Punane õhupall" (Kampus/Keevallik)
* NO37,9 Lavakunstikooli aktsioon: Kreeka tragöödiad
* NO37,8 Lavakunstikooli aktsioon: Drag show
* NO37 "NOДвенадцать" (Sasha Pepeljajev)
* NO36 "Unistajad" (Juhan Ulfsak)
* NO35 "Päev pärast vaikust" (Lauri Lagle)
* NO34 "Revolutsioon" (Semper/Ojasoo)
* NO33 "Hüsteeria" (Semper)
* NO32 "Heasoovijad" (Ojasoo) 
* NO31 "Teekond" (Semper/Ojasoo, seda filmi näidati Eesti Vabariigi 100.sünnipäeval presidendi vastuvõtul).
* NO30,5 "Käbikojas"
* NO30,4 Esimene lugemine: "Ragnar Uustali päevik"
* NO30 "Kihnu Jõnn" (Ojasoo)

Lisaks lavastustele korraldas teater ühekordseid aktsioone, näiteks "Ulgumerelainetel", "99x", "Silent Disco", "Mädand Harry", "Pekingi ooper", "Solaris", "Täna õhtul Jaak Prints", "Pecha Kucha ja Potlatch", "200st tehakse 6500", "Lahedam on kaasa teha kui vaadata".

Teater osales arvukatel välisfestivalidel Austrias, Saksamaal, Venemaal, Leedus, Hollandis, Soomes, Ungaris, Prantsusmaal, Slovakkias, Šveitsis ja Poolas. Välisfestivalidel on esinetud lavastustega NO93 "Nafta!", NO89 "Totu kuul",  NO88 "GEP", NO80 "Onu Tomi onnike" ja NO83 "Kuidas seletada pilte surnud jänesele". 2015.aastal valiti Tiit Ojasoo ja Ene-Liis Semperi koostöös valminud lavastus NO51: "Mu naine vihastas" Avignoni teatrifestivali programmi.

Truppi kuulus kümme näitlejat. Teatrikriitik Meelis Oidsalu toob Sirbi artiklis esile, kui oluline oli Teatris NO99 trupp, kelle lavaline olek mõjutab siiani tema elu.

## Näitlejad
* Rasmus Kaljujärv (2006–2018)
* Eva Klemets, hiljem Eva Koldits (2011–2018)
* Risto Kübar (2006–2012)
* Rea Lest/ hiljem Rea Lest-Liik  (2014–2018)
* Jörgen Liik (2014–2018)
* Andres Mähar (2006–2011)
* Mirtel Pohla (2006–2014)
* Jaak Prints (2005–2012)
* Helena Lotman (2014–2018)
* Gert Raudsep (2005–2018)
* Jarmo Reha (2014–2018)
* Inga Salurand (2006–2014)
* Kristjan Sarv (2005–2008)
* Simeoni Sundja (2014–2018)
* Tambet Tuisk (2005–2012)
* Ragnar Uustal (2014–2018)
* Marika Vaarik (2009–2018)
* Sergo Vares (2006–2012)

## Tunnustus
* 2006 Eesti Kultuurkapitali näitekunsti aastapreemia (koos Von Krahli Teatriga; jõulise kunstilise ambitsioonikuse eest)
* 2011 Eesti Kultuurkapitali näitekunsti aastapreemia (koos Tartu Uue Teatriga; omanäoliste, üldpildist selgesti eristuvate käekirjade ja kompromissitu pühendumisega tehtud teatri ja saavutatud taseme eest 2011. aastal)
* 2013 sai Teater NO99 Aasta suhtekorraldaja tiitli (teater pälvis tiitli selle eest, et nad on kajastanud olulisi Eesti poliitika ja ühiskonna teemasid).
* 2017 Teater NO99 saab Roomas Euroopa teatri preemia "Uued teatrireaalsused" (auhinnaga pööratakse tähelepanu teatrile, kes on "muutnud arusaama teatrist ja uuendanud teatrikeelt").
* 2018 Eesti Kultuurkapitali näitekunsti aastapreemia (Teater NO99 kollektiiv. Aitäh, et julgesite!)

## Vaata ka
* Epner, Luule. 2025. Teater NO99: esteetikad. Teater NO99: kokkuvõte (koostaja ja toim. Anneli Saro). Tartu Ülikooli Kirjastus. Lk 32-74.
* Plekktrumm 44: 2016. https://arhiiv.err.ee/video/vaata/plekktrumm-ene-liis-semper. Eetris 18.01.2016.
* Põhuteater
* Sibrits, Heili. 2017. Mis on NO99 saladus? Postimees. 23.12. https://kultuur.postimees.ee/4352671/mis-on-no99-saladus. Vaadatud 10.11.2025.
* Toome, Hedi-Liis. 2022. The Rise and Fall of Theatre NO99 in Estonia - A Case of Political and Discursive Change. Nordic Theatre Studies Vol 34, No 1. 66-77. 
* Toome, Hedi-Liis. 2025. Teater NO99 tõus ja langus. Näide poliitilisest ja diskursiivsest muutusest. Teater NO99: kokkuvõte ( koostaja ja toim. Anneli Saro). Tartu Ülikooli Kirjastus. Lk 161- 183. 

## Viited

## Välislingid
* Teater NO99 koduleht (see link enam ei toimi, vaadatud 15.12.2025) 
* "NO99 heitis kriitilise pilgu ühiskonnas ja kultuurielus toimuvale" ERR, 26. november 2013
* "Teater NO99 lõpetab" ERR, 31. oktoober 2018
* "Ojasoo: NO99 lõpetamisotsus on kunstiline, mitte majanduslik" ERR, 31. oktoober 2018
* Aare Pilv. "Mis on NO99 moraal?" Müürileht, 15. jaanuar 2019
* Andrei Liimets. Teater, mis püüdis maailma muuta Sirp, 11. aprill 2025